b'\n_START_ARTICLE_\nFabio Onidi\n_START_PARAGRAPH_\nFabio Onidi (s. 9. maaliskuuta 1988 Milano) on italialainen moottoriurheilija. Ennen kuin Onidi aloitti kilpauransa h\xc3\xa4n ajoi kartingia useita vuosia sijoittuen kuudenneksi EM ICA Junior luokassa ja voittaen Italian ICA Junior sarjan mestaruuden vuonna 2003.\n_START_SECTION_\nUran alkuvaiheet\n_START_PARAGRAPH_\nOnidi aloitti uransa vuonna 2004 Formula BMW ADAC-sarjassa ollen samana vuonna nykyisen F1-kuljettajan Sebastian Vettelin tallikaveri. H\xc3\xa4n sijoittui ensimm\xc3\xa4isell\xc3\xa4 kaudellaan sarjan kahdeksanneksi saavuttaen yhden paalupaikan ja ker\xc3\xa4ten 54 pistett\xc3\xa4. H\xc3\xa4n jatkoi sarjassa my\xc3\xb6s kaudella 2005 sijoittuen sarjan 11:ksi. Vuonna 2006 Onidi ajoi Englannin Formula Renault 2.0-sarjassa sijoittuen sarjan 11:ksi. Vuonna 2007 Onidi siirtyi kilpailemaan Eurocup Formula Renault-sarjassa ker\xc3\xa4ten 6 pistett\xc3\xa4 ja sijoittuen 20:ksi. H\xc3\xa4n ajoi samana vuonna Formula Renault 2.0 NEC-sarjassa ja Italian Formula Renault 2.0-talvisarjassa, joissa sijoittui yhdeks\xc3\xa4nneksi (NEC-sarja) ja kolmanneksi (Italian Renault-sarja).\n_START_SECTION_\nSiirtyminen Euroseries-sarjaan\n_START_PARAGRAPH_\nVuonna 2008 Onidi siirtyi ajamaan Euroseries 3000-sarjassa Coloni-tallissa. H\xc3\xa4n saavutti kaksi voittoa ja sijoittui loppupisteiss\xc3\xa4 toiseksi. H\xc3\xa4n ajoi samana vuonna Italian Formula 3000-sarjassa, jossa h\xc3\xa4n saavutti yhden voiton sijoittuen sarjan toiseksi. H\xc3\xa4n ajoi A1 Grand Prix-sarjassa samana vuonna sijoittuen 16:ksi. _NEWLINE_Onidi jatkoi Euroseries 3000-sarjassa vuonna 2009 ja voitti j\xc3\xa4lleen kaksi kilpailua, mutta sijoittui loppupisteiss\xc3\xa4 kolmanneksi. H\xc3\xa4n ajoi Italian Formula 3000-sarjassa niin ik\xc3\xa4\xc3\xa4n kolmanneksi. Vuonna 2010 Euroseries 3000-sarjan tilalle rakennetussa Auto GP-sarjassa Onidi sijoittui kahdeksanneksi ja h\xc3\xa4n jatkoi sarjassa seuraavana vuonna voittaen yhden kilpailun sijoittuen kolmanneksi.'